**Јавни позив**

**зa пријављивање на обуку ради добијања обавезног сертификатa А категорије I који потврђује да лице које поседује сертификат испуњава услове за обављање делатности инсталације, одржавања и сервисирања и провере цурења расхладне и климатизационе опреме и топлотних пумпи свих типова и капацитета, који садрже или се ослањају на супстанце које оштећују озонски омотач или флуороване гасове са ефектом стаклене баште, сакупљања супстанци које оштећују озонски омотач и флуорованих гасова са ефектом стаклене баште из цилиндара и ове опреме и одлагања те опреме.**

Поступак за добијање Сертификата A категорије I састоји се од следећег:

1) похађање обуке у Техничкој школи „Нови Београд“ и добијање потврде о завршеној обуци (потврда се издаје на име и презиме кандидата).

2) издавања сертификата од Министарства заштите животне средине о којима се води службена евиденција у Министарству.

Потребно је да кандидат поседује доказ о завршеном основном стручном образовању или доказ о минимум 3 године праксе, из области која одговара врсти сертификата А. Докази се након обуке и положеног испита прилажу Министарству заштите животне средине, које издаје сертификат.

Обука је тродневна и реализује се у одговарајуће опремљеној школској радионици.

Цена обуке је 42.000,00 динара по полазнику.

Попуњавањем и слањем пријаве на мејл koordinator@tehnickaskolanbg.edu.rs улазите у евиденцију заинтересованих. По пријави довољног броја кандидата за формирање групе бићете контактирани у вези термина обуке и начина уплате трошкова обуке (на текући рачун школе после потписивања уговора).

Уколико имате питања контакт телефон је 064/8598930